Kjære arrangør av

# VÅRARRANGEMENTET

Tusen takk for at dere har tatt på dere å arrangere årets Vårarrangement! Styret i Østfold bygdeungdomslag vil bistå med hjelp om dere trenger det. Dette er en liten veiledning på hva dere har å jobbe med framover mot arrangementet. Ta kontakt med en av oss i ØBU- styret om dere lurer på noe. Kontaktinformasjon finner dere her: <https://www.nbu.no/nbu-der-du-bor/ostfold/fylkesstyre/>.

Tevlingene som skal gjennomføres finner dere i mesterskapsplanen som er vedtatt av årsmøte i ØBU. Denne finner dere på hjemmesiden vår under «Tips og triks». Link her: <https://www.nbu.no/ostfold/tips-og-triks-for-lokallagene-article160388-867.html>.

**Oppgaver i god tid før arrangementet:**

* Finn et passende sted å være på dagen og fest.
* Sett av dato.
* Bestem dere for om dere ønsker å legge opp til felles middag/bankett for tevlere
* Lage invitasjon med program for tevlingsdagen og festen, og start promotering tidlig og send til ØBU så det blir lagt i kalenderen.

**Oppgaver før arrangementet:**

* Les og bli kjent med hvert tevlingsreglement. Finn ansvarlig for hver tevling. Sjekk hva som må ordnes i forkant og hva man trenger av utstyr/plass. Skaff nok hjelp til hver tevling.
* Husk å velg varer som dere kan søke refusjon om! Ta vare på kvitteringer og sørg for å søke om refusjon fra Tine, Nortura og Stihl dersom disse brukes.
* Finne dommere til alle tevlinger. Send gjerne en påminnelse til dommerne via en epost der dere legger ved tevlingsregler i god tid før arrangementet.
* Kopier opp nok dømmeskjemaer til alle tevlingene. Skaff skriveplater og nok kulepenner til både tevlere og dommere.
* Kjøp inn premier. Velg premier med omhu.

**Oppgaver under arrangementet:**

* Ha gjerne en kiosk med noe enkel mat og drikke både på dagen og festen.
* Organiser tevlingsresultater godt. Heng de opp etter premieutdeling. Send de raskt til ØBU etter arrangementet slik at de kan legges ut på nettsiden.

Noen ting er opplagt! Og noe vil dere sikkert gjøre annerledes. Dette er bare en tipsliste som kan være ålreit å ha gått igjennom. Ting i forbindelse med festen, som band, vakter, medlemslister og lignende har vi ikke tatt med her. (Gi oss tilbakemelding hvis det er noe mer som burde vært med i dette brevet!)

Lykke til med arrangementet!

Mvh

Styret i Østfold Bygdeungdomslag